wickkiey/tamil-wikipedia-chunked huggingface dataset:
# ஆவின் முறைகேடு

## பின்னணி

தமிழ்நாட்டில்பால்வளத்துறையானது 1958 ஆம் ஆண்டு நிறுவப்பட்டது.அதன்பிறகு மாநிலத்தில்உள்ள அனைத்து பால் கூட்டுறவு சங்கங்களின் நிர்வாகம் மற்றும் கட்டுப்பாடும் அதன் அதிகார எல்லைக்குள் வந்தது.தமிழ்நாடு கூட்டுறவு பால் உற்பத்தியாளர்கள் இணையம்(Tamil Nadu Co-operative Milk Producers' Federation Limited-AAVIN) 1981பெப்ரவரி 1 அன்று முதல் பதிவு செய்யப் பட்டு இயங்கி வருகின்றது.பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்து வருகிறது.இதுஆவின்என்றும்அழைக்கப்படுகிறது.மாநிலத்தின் பால் பண்ணை பிரிவுகளானது மாநிலம், மாவட்டம் மற்றும் கிராமம்ஆகிய மூன்று அடுக்குகளாகச் செயல்படுகிறது. இந்தியாவில் தானியங்கி பால் விற்பனை நிலையங்களைக்கொண்டுள்ள சிலநிறுவனங்களில் ஆவினும் ஒன்றுஆகும்.சென்னையில்பால்மற்றும் பால் பொருட்களான, நெய், வெண்ணெய்,பாலால்செய்யப்பட்டஇனிப்புகள் ஆகியவற்றை விற்பனை செய்யும்விற்பனையகங்களைஆவின் நடத்திவருகிறது. ஒவ்வொரு ஆண்டும், நிறுவனமானது புதிய தயாரிப்புகளை அறிமுகப்படுத்துகிறது. மாநிலத்தில் நியாயமான குறைந்தவிலையில் உயர் தரமான பாலை வழங்கிவருகிறது.
# ஆவின் முறைகேடு

## முறைகேடு

ஆவினானதுபல்வேறுமாவட்டகூட்டுறவுஒன்றியல்களில் இருந்து தொட்டிசரக்குந்துகள்வழியாக சேகரிக்கிறது. ஆவின்பாலை எடுத்துச்செல்லும்தொட்டிசரக்குந்துகளைகுத்தகைமுறையில்இயக்கிவரும்வைத்தியநாதன்என்னும் நபர், திண்டிவனம் புறநகர்ப் பகுதியில் உள்ள கோவிந்தபுரத்துக்குஆவின்பல்வண்டிகளை திருப்பிவிட்டதாக நம்பப்படுகிறது.2014 ஆகத்து 19 அன்று திண்டிவனம் அருகே வெள்ளிமேடுபேட்டை என்ற இடத்தில்சென்னைசெல்லும் ஆவின்பால் சரக்குந்துகளை நிறுத்தி, பாலை திருடிவிட்டு. திருடிய பாலுக்கு சமமாக தண்ணீரை கலந்து கொண்டிருந்தபோது, வெள்ளிமேடுகாவல்துறையினர் கையும் களவுமாக பிடித்தனர்.இதில்ஈடுபட்டஎட்டுபேரைகாவல்துறையினர் கைதுசெய்தனர்.இவர்கள் கடந்த 6 மாதங்களாகஇந்தமுறைகேட்டில் ஈடுபட்டுள்ளனர். முதல்கட்ட விசாரணையில் நூற்றுக்கணக்கானபால்தொட்டிவண்டிகளை (ஒவ்வொன்றும் 12,000 லிட்டர் பால் கொண்டவை) திண்டிவனத்துக்குஅருகில்உள்ளஒருகுறிப்பிட்டஇடத்துக்குகொண்டுசென்று,முத்திரையிடப்பட்டவண்டியில்இருந்து 2,000 லிட்டர் பாலைஎடுத்துக்கொண்டுஅதேஅளவு தண்ணீரைஅதில்கலந்ததாகதெரியவந்தது.இந்த வண்டிகளின்உரிமையாளர்அதிமுக பிரமுகரான என். வைத்தியநாதன்என்பவராவார். இவ்வாறு திருடப்பட்ட பாலானதுதனியார் பால்நிறுவனங்களுக்குவிற்றுள்ளனர். விசாரணையில் இந்த முறைகேடு பத்து ஆண்டுகளுக்கும் மேலாக நடந்துள்ளது என்று தெரியவந்தது. வைத்தியநாதன், 1987 ஆம் ஆண்டில் ஆவினுடனான வணிகத் தொடர்பை ஆரம்பித்து, அதன்பின் ஆவின் பாலை ஓப்பந்தமுறையில் கொண்டு செல்லும் நூற்றுக்கணக்கான சரக்குந்துகளின் உரிமையாளராக உருவானார். பாலின் தரத்தைப் பரிசோதிக்கக்கூடிய ஆவின் அதிகாரிகள் இவருக்கு ஆதரவாக இருப்பதாகக் கூறப்படுகிறது.இதனால் ஆவினுக்கு ஏற்பட்ட இழப்பு என தொடக்க மதிப்பீட்டாக மொத்தம் 10 லட்சம் லிட்டரில் ஒரு சதவீதமாக கணக்கிடப்பட்டது. இது நாள் ஒன்றுக்கு 23 லட்சம் ரூபாயாக மதிப்பிடப்பட்டது. இந்தமுறைகேடுகளில் ஈடுபட்ட சரக்குந்து உரிமையாளரானவைத்தியநாதன் சென்னையில்கைது செய்யப்பட்டார்.
# ஆவின் முறைகேடு

## விசாரணை

இந்த வழக்கு விசாரணையானது தமிழ்நாடு காவல்துறையிடமிருந்து சிபி-சி.ஐ.டி. பிரிவுக்கு மாற்றப்பட்டது. சென்னையில் நான்கு குழுக்கள் உள்ளிட்ட இருபத்தோரு குழுக்கள் ஆவினின் பல்வேறு பிரிவுகளில் சோதனைகளை நடத்தின. அனைத்து மாவட்ட கூட்டுறவு பால் சங்கங்களின் பொது மேலாளர்களிடம் கலப்படம் பற்றி விசாரிக்க சிபி-சி.ஐ.டி. அழைப்பாணை அனுப்பியது.
# ஆவின் முறைகேடு

## பின்விளைவுகள்

வேலூர் பால் ஒன்றியம் வெளி சரக்குந்துகள் பயன்படுத்துவதை நிறுத்திக்கொண்டது, மற்றும் ஆவினானது, வேலூர் நகரிலிருந்து தனது சொந்த வாகனங்களை பாலைக் கொண்டுவர பயன்படுத்தத் தொடங்கியது. ஆந்திரா போன்ற அண்டை மாநிலங்களில் இருப்பவர்களுக்கும் இந்த முறைகேட்டில் தொடர்பு இருப்பதால் விவசாய சங்கங்கள் இந்த முறைகேட்டை சி.பி.ஐ விசாரிக்க வேண்டுமென கோரினர். மேலும் தேசிய பால் பண்ணை மேம்பாட்டு வாரியம் வரையறுத்த வழிகாட்டுதல்களை ஆவின் மீறிய செயல்களில் ஈடுபட்டதால், நிறுவனத்தின் செயல்பாட்டை சீர்செய்யவும் அவர்கள் கோரிக்கை விடுத்தனர். இந்த முறைகேடு குற்றம் சாட்டப்பட்ட வைத்தியநாதனுடன் நெருங்கிய தொடர்புபடுத்தியதாக குற்றச்சாட்டப்பட்ட தமிழக பால்வளத்துறை அமைச்சர் தனது பதவியை இழந்தார்.
# தெற்கு நடு ஐக்கிய அமெரிக்கா

**தெற்கு நடு ஐக்கிய அமெரிக்கா** (*South Central United States*) அல்லது **தெற்கு நடுவ மாநிலங்கள்** அமெரிக்க ஐக்கிய நாட்டின் தெற்கு மையப்பகுதியில் அமைந்துள்ள மாநிலங்களடங்கியதாகும். இது முந்தைய *பழைய தென்மேற்கிலிருந்து* பெறப்பட்டது; இதில் தெற்கத்திய ஐக்கிய அமெரிக்காவின் மேற்குப் பகுதிகள் அடங்கியிருந்தன. ஆர்கன்சா, லூசியானா, ஓக்லகோமா, டெக்சஸ் (இவை ஐக்கிய அமெரிக்க வட்டாரங்களின் பட்டியல்படி மேற்கு தெற்கு நடுவ மாநிலங்கள்) மாநிலங்கள் எப்போதும் இதில் உள்ளடங்கிய மாநிலங்களாகும். கணக்கெடுப்பு ஆணையத்தின் கிழக்கு தெற்கு நடுவ மாநிலங்கள் வரையறையில் அலபாமா, மிசிசிப்பி, டென்னிசி, கென்டக்கி ஆகியவையும் உள்ளடங்குகின்றன. மிகக் கூடுதலாக கேன்சஸ், மிசூரி மாநிலங்களும் இதில் சில நேரங்களில் சேர்க்கப்படுகின்றன. பெரும்பாலான மாநிலப் பகுதிகள் நடுவண் நேர வலயத்தில் உள்ளன. அமெரிக்க வரலாற்றின் பல காலங்களில் இவை வெவ்வேறாக வரையறுக்கப்பட்டுள்ளன.
# தாய்லாந்தின் வரலாறு

**தாய்லாந்தின் வரலாறு** என்பது, தலைநிலத் தென்கிழக்காசியாவில் உள்ளதும் முன்னர் "சியாம்" என அழைக்கப்பட்டதுமான இன்றைய தாய்லாந்து நாட்டின் வரலாறு ஆகும். இந்நாட்டுக்குத் "தாய்லாந்து" எனப் பெயர் வரக் காரணமான "தாய்" இனத்தவர் முன்னர் தென்மேற்குச் சீனாவைத் தாயகமாகக் கொண்டிருந்தனர். இவர்கள் பல நூற்றாண்டுகளாக அங்கிருந்து தலைநிலத் தென்கிழக்காசியாவுக்குப் புலம் பெயர்ந்தனர். இவர்கள் இப்பகுதியில் வாழ்ந்தது குறித்த மிக முந்திய குறிப்பு கம்போடியாவின் அங்கூர் வாட்டில் உள்ள கெமர் கோயில் தொகுதியில் உள்ள 12 ஆம் நூற்றாண்டுக் கல்வெட்டில் காணப்படுகிறது. இக்கல்வெட்டு, இவர்களை வெளியார் அழைத்த "சியாமியர்" என்னும் பெயரால் குறிப்பிடுகின்றது. "சியாம்" என்பது "கரு மண்ணிற" மக்கள் என்னும் பொருள்படும். இச்சொல், குறித்த மக்களின் ஒப்பீட்டளவில் கருமையான தோல் நிறத்தைக் குறிக்கும் வகையில் சமசுக்கிருத மொழியில் கருமையான நிறம் என்ற பொருள் கொண்ட *சியாமா* என்ற சொல்லில் இருந்து தோன்றியதாகக் கருதப்படுகிறது. தாய் மக்கள் தம்மை எப்போதும் *முவெயாங் தாய்* என்னும் பெயராலேயே அழைத்துக்கொள்கின்றனர்.  
நாட்டை மேற்கத்தியர் "சியாம்" என்று அழைக்கும் வழக்கம் போர்த்துக்கேயரிடம் இருந்து வந்திருக்கக்கூடும். போர்த்துக்கேய வரலாற்று ஆவணங்கள், ஆயுத்தய இராச்சிய அரசனான "போரோம்மட்ரைலோக்கானத்" 1455 இல் மலாய்த் தீவக்குறையின் முனையில் உள்ள மலாக்கா சுல்தானகத்துக்குப் படைகளை அனுப்பியதாகக் குறிப்பிடுகின்றன.1511 இல் மலாக்காவைப் போர்த்துக்கேயர் கைப்பற்றிய பின்னர் அவர்கள் தூதுக்குழு ஒன்றை ஆயுத்தயாவுக்கு அனுப்பினர். ஒரு நூற்றாண்டுக்குப் பின்னர், 1612 ஆகத்து 15 இல் *த குளோப்* என்னும் கிழக்கிந்தியக் கம்பனியின் வணிகக் கப்பல் அரசர் முதலாம் ஜேம்சின் கடிதத்துடன் "சியாம் வீதி"க்கு வந்தது. 19 ஆம் நூற்றாண்டின் இறுதியில், *சியாம்* என்னும் பெயர் புவியியல் பெயர் முறையில் முழுமையாக உள்வாங்கப்பட்டதால் அப்பெயரைத் தவிர வேறெந்தப் பெயரும் அந்நாட்டுக்கு வழங்கவில்லை.  
"மொன்" போன்ற இந்தியமய நாடுகள், கெமர் பேரரசு, மலாய் தீவக்குறையைச் சேர்ந்த மலாய் நாடுகள், சுமாத்திரா என்பவை இப்பகுதியை ஆண்டுள்ளன. தாய் மக்கள் தமது சொந்த இராச்சியங்களாக *ங்கோயென்யாங்* *(Ngoenyang)*, சுக்கோதாய் இராச்சியம், சியாங் மாய் இராச்சியம், லான் நா, ஆயுத்தய இராச்சியம் ஆகியவற்றைக் கொண்டிருந்தனர். இவை தமக்குள் போரிட்டுக் கொண்டதுடன், கெமர், பர்மா, வியட்நாம் போன்ற வெளி இராச்சியங்களிலிருந்தும் ஆபத்தை எதிர் நோக்கியிருந்தன. மிகவும் பிற்பட்ட காலத்தில், 19 ஆம், 20 ஆம் நூற்றாண்டுகளில், ஐரோப்பியக் குடியேற்றவாத வல்லரசுகளின் ஆபத்து இருந்தது. ஆனால், பிரான்சும் பிரித்தானியாவும் அப்பகுதியில் இருந்த தங்கள் குடிஎய்ய்ற்றவாத நாடுகளுக்கு இடையில் பிணக்குகள் ஏற்படுவதைத் தவிர்ப்பதற்காகத் தாய்லாந்தை நடு நிலைப் பகுதியாக விட்டுவைக்கத் தீர்மானித்தவர். இதனால் தாய்லாந்து குடியேற்றவாத ஆட்சிக்குள் சிக்காத ஒரே தென்கிழக்காசிய நாடாக இருக்கின்றது. 1932 இல் முழுமையான முடியாட்சி ஒழிக்கப்பட்ட பின்னர் 60 ஆண்டுகள் தாய்லாந்து இராணுவ ஆட்சியின் கீழ் இருந்தது. பின்னர் மக்களாட்சியின் அடிப்படையிலான அரசாங்க முறை கொண்டுவரப்பட்டது. 2014 இல் தாய்லாந்து இன்னுமொரு சதிப் புரட்சிக்கு முகம் கொடுத்தது.
# தாய்லாந்தின் வரலாறு

## வரலாற்றுக்கு முந்திய தாய்லாந்து

10 ஆம் நூற்றாண்டில் யுனான் பகுதியில் இருந்து தாய் மக்கள் தெற்கு நோக்கிப் புலம் பெயர்வதற்கு முன், தலை நிலத் தென்கிழக்கு ஆசிய பல ஆயிரம் ஆண்டுகளாகப் பல்வேறு முதுகுடி இனக்குழுக்களின் தாயகமாக இருந்தது. அண்மையில் "லாம்பாங் மனிதன்" போன்ற ஓமோ இரக்டசு புதை படிவுகளின் கண்டுபிடிப்பு தொன்மையான ஒமினிட்டுகள் இப்பகுதியில் இருந்ததற்கு எடுத்துக்காட்டு ஆகும். இந்த எச்சங்கள் முதலில் லாம்பாங் மாகாணத்தில் இடம்பெற்ற அகழ்வாய்வுகளில் கண்டுபிடிக்கப்பட்டது. இந்த எச்சங்கள் 1,000,000 - 500,000 ஆண்டுகளுக்கு முந்திய பிளீசுத்தோசீன் காலத்தைச் சேர்ந்தவை என ஆய்வாளர்கள் காலம் கணித்துள்ளனர்.
# தாய்வானின் வரலாறு

**தாய்வானின் வரலாறு**, இத்தீவில் மனிதர் வாழ்ந்ததற்கான சான்றுகளின் அடிப்படையில் பல பத்தாயிரம் ஆண்டுகளுக்கு முன்பிருந்து தொடங்குகிறது. கிமு 3000 ஆண்டளவில் வேளாண்மையை அடிப்படையாகக் கொண்ட பண்பாடொன்றின் சடுதியான தோற்றம் இன்றைய தாய்வான் முதுகுடியினரின் மூதாதையர்களின் வர்கையை வெளிப்படுத்துவதாக நம்பப்படுகின்றது. 17 ஆம் நூற்றாண்டில் இத்தீவை ஒல்லாந்தர் கைப்பற்றினர். தொடர்ந்து, தாய்வான் நீரிணையூடாகப் பெருமளவு ஹக்கா குடியேறிகள் உள்ளிட்ட பெருமளவு ஹான் சீனர்கள் பூசியான், குவாங்டோங் போன்ற சீனப் பகுதிகளிலிருந்து தாய்வானுக்கு வந்தனர். குறுகிய காலம் இசுப்பானியர்கள் வடக்கில் ஒரு குடியேற்றத்தை அமைத்தனராயினும் 1642 ஆம் ஆண்டில் ஒல்லாந்தர் அவர்களைத் துரத்திவிட்டனர்.  
1644 இல், சீனத் தலைநிலத்தின் கட்டுப்பாட்டை இழந்துவிட்ட மிங் வம்சத்தின் நம்பிக்கைக்கு உரியவரான கோசிங்கா என்பவர், 1662 இல் ஒல்லாந்தரைத் தோற்கடித்துத் தாய்வான் தீவில் ஒரு தளத்தை அமைத்துக்கொண்டார். அவரது படைகள் 1683 இல் சின் வம்சத்தினரிடம் தோல்வியுற்றன. அத்துடன், தாய்வானின் ஒரு பகுதி பெரும்பாலும் சின் பேரரசுடன் ஒன்றிணைக்கப்பட்டே இருந்தது. சீன - சப்பானியப் போரைத் தொடர்ந்து 1895 இல் சின் அரசு, பெங்குவுடன் சேர்த்து தாய்வான் தீவையும் உடன்படிக்கைப்படி சப்பானியப் பேரரசிடம் இழந்தது. தாய்வானில் அரிசி, சர்க்கரை என்பவற்றை உற்பத்தி செய்து சப்பானியப் பேரரசுக்கு அனுப்பினர். அத்துடன், இரண்டாம் உலகப் போரின்போது, தென்கிழக்காசிய நாடுகளையும், பசுபிக் பகுதிகளையும் கைப்பற்றுவதற்குத் தாய்வானை சப்பான் ஒரு தளமாகவும் பயன்படுத்தியது.  
1945 இல், இரண்டாம் உலகப் போருக்குப் பின்னர் குவோமிந்தாங்கின் தலைமையிலான சீனக் குடியரசு தாய்வானைத் தனது கட்டுப்பாடுக்குள் வைத்திருந்தது. சீன உள்நாட்டுப் போரில் 1949 ஆம் ஆண்டு சீனத் தலைநிலத்தின் கட்டுப்பாடை இழந்த குவோமிந்தாங் தலைமையிலான சீனக் குடியரசு அரசாங்கம் தாய்வானுக்குப் பின்வாங்கியதுடன் சியாங் கை சேய்க் இராணுவச் சட்டத்தையும் நடைமுறைக்குக் கொண்டுவந்தார். குவோமிந்தாங், தாய்வானையும் தாய்வான் நீரிணைக்கு எதிர்புறம் இருந்த கின்மென், வுக்கியு, மாசுத்து ஆகிய தீவுகளையும், 1980களின் மக்களாட்சியை நோக்கிய சீர்திருத்தங்கள் வரை, ஒரு கட்சி அரசாக 40 ஆண்டுகள் ஆட்சி செய்தது. 1996 இல் நேரடியான சனாதிபதித் தேர்தல் அறிமுகமானது. போருக்குப் பிந்திய காலத்தில் தாய்வானில் விரைவான தொழில்மயமாக்கமும், பொருளாதார வளர்ச்சியும் ஏற்பட்டு "நான்கு ஆசியப் புலிகள்" எனப்படும் நான்கு நாடுகளுள் ஒன்றானது.
# தாய்வானின் வரலாறு

## குடியேற்றத்துக்கு முந்திய காலம்

பிளீசுத்தோசீன் காலத்தில், கடல் மட்டம் இப்போது இருப்பதிலும் 140 மீட்டர்கள் தாழ்வாக இருந்ததால், தாய்வான் நீரிணையின் ஆழம் குறைந்த பகுதிகள் தலைநிலத்துக்கும் தாய்வானுக்கும் இடையில் ஒரு நிலப் பாலமாக அமைந்திருந்தது. இதன் ஊடாக விலங்குகள் இரண்டு பகுதிகளுக்கும் இடையில் போய்வந்தன. மனிதர் தாய்வானில் வாழ்ந்ததற்கான மிகப்பழைய சான்றுகளில், தாய்வானின் சுவோசென் மாவட்டத்தில் உள்ள சோக்கு, காங்சிலின் ஆகிய இடங்களில் கண்டெடுக்கப்பட்ட மூன்று மண்டையோட்டுத் துண்டுகளும், ஒரு கடைவாய்ப் பல்லும் அடங்குகின்றன. இவை 20,000 தொடக்கம் 30,000 வரையான ஆண்டுகள் பழமையானவை. பழமையான பொருட்களுள் பழங்கற்காலக் கற்கருவிகள் சாங்பின்னில் உள்ள நான்கு குகைகளில் கண்டுபிடிக்கப்பட்டன. இவை 15,000 தொடக்கம் 5,000 ஆண்டுகள் வரை பழமையானவை. இவை பூசியானில் உள்ள சமகாலக் களங்களை ஒத்தவை. இதே பண்பாடு தாய்வானின் தெற்கு முனையில் உள்ள எலுவன்பியிலும் காணப்பட்டுள்ளது. இது 5,000 ஆண்டுகளுக்கு முன்புவரை நிலைத்திருந்தது. ஹொலோசீன் காலத் தொடக்கத்தில் 10,000 ஆண்டுகளுக்கு முன்னர்கடல் மட்டம் உயர்ந்துதாய்வான் நீரிணையை உருவாக்கித் தாய்வானை ஆசியத் தலைநிலத்தில் இருந்து பிரித்துவிட்டது.
# அந்தாலூசியா

**அந்தாலூசியா** (*Andalusia*, ) எசுப்பானியாவின் 17 தன்னாட்சி சமூகங்களில் மக்கள்தொகையில் முதலாமிடம் வகிக்கும் தன்னாட்சி பகுதியாகும்; பரப்பளவில் காஸ்தில் மற்றும் வியோனை அடுத்து இரண்டாமிடத்தில் உள்ளது. இந்த தன்னாட்சிப் பகுதி எட்டு மாநிலங்களாக பிரிக்கப்பட்டுள்ளன: அல்மீரியா, காதிசு, கோர்டோபா, கிரானடா, உயெல்வா, ஹேன், மலாகா, செவில் இதன் தலைநகரம் செவீயா (எசுப்பானியம்: *Sevilla*).  
அந்தாலூசியா ஐபீரிய மூவலந்தீவின் தெற்கில் உள்ளது. எக்சுட்ரீமதுரா, காஸ்தில்-லா மஞ்சா தன்னாட்சி பகுதிகளுக்கு தெற்கிலும் முர்சியா தன்னாட்சி பகுதிக்கும் நடுநிலக்கடலுக்கும் மேற்கேயும் போர்த்துகல்லுக்கும் அத்திலாந்திக்குப் பெருங்கடலுக்கு கிழக்கிலும் நடுநிலக் கடல் மற்றும் ஜிப்ரால்ட்டர் நீரிணைக்கு வடக்கிலும் அமைந்துள்ளது. சிறிய பிரித்தானிய கடல் கடந்த ஆட்புலமான ஜிப்ரால்ட்டர் அந்தாலூசிய மாநிலம் காடிசுடன் ஜிப்ரால்ட்டர் நீரிணையின் கிழக்கு முனையுடன் நில எல்லையை பகிர்ந்து கொண்டுள்ளது.
# அந்தாலூசியா

## வரலாறு

அந்தாலூசியா என்ற தற்காலத்துப் பெயர் தங்கள் கட்டுப்பாட்டிலிருந்த ஐபீரிய மூவலந்தீவு முழுமையையுமே முஸ்லிம்கள் அழைத்த அரபு மொழி சொல்லான *அல்-அந்தாலுசு* (الأندلس) என்பதிலிருந்து வந்ததாகும். அந்தக் காலத்தில், வடக்கு ஐபீரிய மூவலந்தீவை கிறித்தவ அரசர்களும் தெற்கு ஐபீரிய மூவலந்தீவை முஸ்லிம்களும் ஆண்டுவந்தனர்.  
கி.பி 711 இல் முசுலிம்கள் கிறித்தவர் கட்டுப்பாட்டிலிருந்த ஐபீரிய மூவலந்தீவை தாக்கினர்; 719 இல் முஸ்லிம்கள் வெற்றி பெற்று வடக்கு பிரனீசு மலைத்தொடர் மலைகளில் சிறுபகுதியைத் தவிர மூவலந்தீவு முழுமையுமே கைப்பற்றினர். தாங்கள் கைப்பற்றிய பகுதிகளுக்கு *அல்-அந்தாலுசு* (الأندلس) எனப் பெயர் சூட்டினர்.  
வடக்கிலிருந்த கிறிஸ்தவர்கள் தொடர்ந்து ஏழு நூற்றாண்டுகளுக்கு முஸ்லிம்களுடன் போரிட்டு மெல்ல மெல்ல தெற்குப் பகுதிகளை கைப்பற்றி வந்தனர். இந்தப் போர்முறை *ரிகான்குவெஸ்டா* (Reconquista எசுப்பானியத்திலும் போர்த்துக்கேயத்திலும் "மீள்வெற்றி" எனப் பொருள்படும்) எனப்பட்டது. 1492இல் பெர்தினான்டு அரசரும் இசபெல்லா அரசியும் கிரனாதாவிலிருந்த கடைசிக் கோட்டையையும் கைப்பற்றினர். அதேயாண்டு எசுப்பானியாவிலிருந்து முசுலிம்களும் யூதர்களும் வெளியேற்றப்பட்டனர்.
# அந்தாலூசியா

## சின்னங்கள்

அந்தாலூசிய மேலங்கிச் சின்னத்தில் எர்க்குலிசும் இரண்டு சிங்கங்களும் இரண்டு தூண்களுக்கு இடையில் இருப்பதுபோல சித்தரிக்கப்பட்டுள்ளது; இந்த இருதூண்கள் மரபுப்படி ஜிப்ரால்ட்டர் நீரிணையின் இரு தூண்களாகும். கீழேயுள்ள வாசகத்தில் *அந்தாலூசியா பார் சி, பார எசுப்பானியா யி லா யுமானிடாடு * ("அந்தாலூசியா தனக்காகவும், எசுப்பானியா மற்றும் மனிதத்தற்காகவும்") என எழுதப்பட்டுள்ளது. இரு தூண்களுக்கு மேலேயுள்ள வளைவில் அந்தாலூசியா கொடியின் வண்ணங்கள் தீட்டப்பட்டுள்ளன; இதில் இலத்தீனில் *டொமினேட்டர் ஹெர்குலஸ் ஃபண்டேட்டர்* என எழுதப்பட்டுள்ளது.  
அந்தாலூசிய தேசிய நாளாக, *டியா தெ அந்தாலூசியா* (அந்தாலூசியா நாள்), ஒவ்வொரு பெப்ரவரி 28 அன்றும் கொண்டாடப்படுகின்றது.
# அந்தாலூசியா

## புவியியல்

அந்தாலூசியா எசுப்பானியாவின் 17 தன்னாட்சிப் பகுதிகளில் ஒன்றாகும். is one of the 17 Spanish autonomous communities and is in the southwestern region of the ஐரோப்பிய ஒன்றியத்தின் தென்மேற்கு மண்டலத்தில் அமைந்துள்ளது. இதன் பரப்பளவு 87,597 சதுர கி.மீ. (33,821 ச மை), இது எசுப்பானியாவின் பரப்பளவில் 17.3 விழுக்காடு ஆகும்.  
இதன் இயற்கை எல்லைகள்: தெற்கில், அத்திலாந்திக்குப் பெருங்கடலும் நடுநிலக் கடலும்; வடக்கில் சியர்ரா மொரெனா மலைத் தொடர்; மேற்கில் போர்த்துகல்; கிழக்கில் மூர்சியா வட்டாரம்.
# ஒலிம்பிக் தேசிய பூங்கா

**ஒலிம்பிக் தேசிய பூங்கா **(Olympic National Park)ஒலிம்பிக் மூவலந்தீவில் வாஷிங்டன் ஐக்கிய அமெரிக்க மாநிலத்தில் அமைந்துள்ளது.இந்தப் பூங்கா நான்கு அடிப்படைப் பகுதிகளைக் கொண்டுள்ளது: அமைதிப் பெருங்கடல் கடற்கரை, ஆல்பைன் பகுதிகள், மேற்குப்புற மித வெப்ப மண்டல மழைக்காடுகள் மற்றும் வறண்ட கிழக்குப் பகுதியில் காணப்படும் காடுகள்ஆகியவையாகும். இந்தப் பூங்காவின் பரப்பிற்குள்ளேயே மூன்று வேறுபட்ட சூழல் மண்டலங்கள் காணப்படுகின்றன. அதாவது உப ஆல்பைன் காடுகள்மற்றும் காட்டுப்பூ சமவெளி, மித வெப்பமண்டலக் காடுகள், மற்றும் வறண்ட பசிபிக் கடற்கரை ஆகியவையாகும். இந்த மூன்று வெவ்வேறு சூழல் மண்டலங்களும் மாசற்ற, தூய்மையான சூழலையும், ஈடில்லா காட்சியழகையும் கோண்டுள்ளது.
அமெரிக்க குடியரசுத் தலைவர் தியொடார் ரூசவெல்ட் 1909 ஆம் ஆண்டு, மார்ச் 2 ஆம் நாளில் மவுண்ட் ஒலிம்பஸ் தேசிய நினைவுச்சின்னத்தை உருவாக்கினார். 1938 ஆம் ஆண்டு ஜூன் 29 ஆம் தேதி அமெரிக்க குடியரசுத் தலைவர் பிராங்க்ளின் ரூஸ்வெல்ட் இந்தப் பூங்காவை தேசியப் பூங்காவாக அறிவித்தார். இந்தப் பூங்காவானது, 1976 ஆம் ஆண்டில், யுனெஸ்கோவால் சர்வதேச உயிர்க்கோளக் காப்பகமாகவும், 1981 இல் உலக பாரம்பரியக் களமாகவும் அறிவிக்கப்பட்டது. 1988 ஆம் ஆண்டில் காங்கிரசால் இந்த வனப்பகுதியின் 95 விழுக்காடு பகுதியானது, அடர்ந்த வனப்பகுதியாக அறிவிக்கப்பட்டது.  
பூங்காவின் கரையோரப் பகுதியானது ஒரு கரடுமுரடான, மணற்பாங்கான கடற்கரையுடன், அருகிலுள்ள காடுகளின் பகுதியைக் கொண்டுள்ளது. இப்பகுதியானது 60 மைல்கள் (97 கி.மீ) நீளத்தையும் சில மைல்கள் அகலத்தையும் கொண்டுள்ளது. இந்தப் பகுதியில் உள்ள இரண்டு ஆறுகளின் முகத்துவாரப் பகுதியில் உள்ளூர் சமூக மக்கள் வாழ்ந்து வருகின்றனர். ஓஹ் ஆற்றுப்பகுதியில் வாழும் ஓஹ் இன மக்கள் லா புஷ் என்ற நகரிலும் குயிலுயுட் ஆற்றின் முகத்துவாரத்தில் வாழும் மக்கள் குயிலுயுட் பகுதியிலும் வசிக்கின்றனர்.  
கடற்கரையானது 10 மைல்கள் (16 கி.மீ ) முதல் 20 மைல்கள் (32 கி.மீ ) வரையிலான நீளமுள்ள, பிளவுபடாமல் காணப்படும் அடர் வனப்பகுதிகளைக் கொண்டுள்ளன. சில கடற்கரைகப் பகுதிகள் முதன்மையாக மணலை மட்டுமே கொண்டிருக்கும் போது, மற்ற சில பகுதிகள் அதிக கனமான பாறைகள் மற்றும் மிகப்பெரிய கூழாங்கற்களைக் கொண்டவையாகவும் உள்ளன. அடர்ந்து வளர்ந்த புதர்கள், வழுக்கும் நிலை, அலைகள் மற்றும் மிதமான மழைக்காடுகளின் காலநிலை ஆகியவை நடைப்பயணத்தைத் தடுப்பவையாக உள்ளன. கடற்கரைப் பகுதியானது ஒலிம்பிக்கின் உட்புறத்தை விட மிகவும் எளிதில் அணுகக்கூடியது; கடினமான நிலப்பரப்பு காரணமாக, வெகு சில முதுகில் பை சுமந்து செல்லும் துணிகரச் செயலில் ஈடுபடுவோர் மட்டுமே, சாதாரணமாக ஒரு நாளில் கடந்து செல்லும் தூரத்தைக் கடந்து பயணிக்கின்றனர். இந்தக் கடலோரப் பகுதியின் மிகவும் பிரபலமான ஓர் இடம் 9 மைல் (14 கி.மீ.) நீளமுள்ள ஓசெட் லூப் ஆகும். இந்த பகுதியின் பயன்பாட்டு அளவுகளை கட்டுப்படுத்த பதிவு மற்றும் இட ஒதுக்கீடு திட்டத்தை பூங்கா சேவை செய்கிறது.
# ஒலிம்பிக் தேசிய பூங்கா

### பனிச்சரிவு மலைகள்

ஒலிம்பிக் தேசிய பூங்காவின் மையப்பகுதியில் ஒலிம்பிக் மலைகள் உயர்ந்து காணப்படுகின்றன. இம்மலையின் பக்கங்கள் மற்றும் முகட்டு வரைகள் பனிப்பாறை களால் சூழப்பட்டுள்ளன. மலைகள் தானாகவே ஜுவான் டி ஃபுகோ தட்டு புறணிக் குமைதலுடன் தொடர்புடைய திரள் கடற்கரை முகடுகளால் ஆக்கப்பட்டவையாகும். மண்ணியல் கலவையானது எரிமலைப்பாறை மற்றும் பெருங்கடல் படிவுப்பாறை ஆகியவற்றின் ஆர்வமிகு கலவையாகும். இத்தொடரின் மேற்கத்திய பாதிப்பகுதி மவுண்ட் ஒலிம்பசால் (7965 அடி உயரம்) ஆதிக்கம் செலுத்தப்படுகிறது. மவுண்ட் ஒலிம்பஸ் அதிகளவில் பனிப்பொழிவைப் பெற்று எரிமலையல்லாத முகடுகளில் பனிப்பாறை நகர்வைக் கொண்டுள்ளது.
# சென்னையின் வரலாற்று காலவரிசை

**சென்னையின் வரலாற்று காலவரிசை** (Timeline of Chennai history) சென்னையின் வரலாற்று நிகழ்வுகளை காட்டும் கால வரிசை:
# சென்னையின் வரலாற்று காலவரிசை

## முன் வரலாறு

- பல்லாவரம் மலைப்பகுதிகளில் பொ.ஊ.மு. 2,50,000 ஆண்டுகளுக்கு முந்தைய இரும்புக் கால குடியிருப்புகள் செழித்திருந்தது.
- பொ.ஊ.மு. 1000 : குன்றத்தூர் பகுதிகளில் பெருங்கற்கால குடியிருப்புகள்.
- சென்னை மாவட்டம் முந்தைய தமிழகம் மாநிலத்தில் தொண்டை மண்டலத்தில் ஒரு பகுதியாக இருந்தது.
# சென்னையின் வரலாற்று காலவரிசை

## பொது ஊழிக்கு முன்

- பொ.ஊ.மு. 300 - பொ.ஊ. 300: சங்க காலம்
- பொ.ஊ.மு. 31: திருவள்ளுவர் காலமாக இறுதியாக மதிப்பிடப்பட்டுள்ளது. வள்ளுவரை சென்னையின் மைலாப்பூருடன் தொடர்புறுத்தப்படுகிறது.
# சென்னையின் வரலாற்று காலவரிசை

## பொது ஊழியின் முதல் ஆயிரமாண்டுகள்

- பொ.ஊ. 52 – 70: பன்னிரு தூதர்களில் ஒருவரான செயிண்ட் தாமஸ் சமயப் பிரசாரத்திற்கு வந்தார். தற்போது புனித தோமையார் மலை என அழைக்கப்படுமிடத்தில் கொல்லப்பட்டார்.
- பொ.ஊ. 6ஆம் நூற்றாண்டு : திருவல்லிக்கேணி பார்த்தசாரதி கோயில் கட்டப்பட்டது.
- பொ.ஊ. 7ஆம் நூற்றாண்டு : திருவேற்காடு வேதபுரீஸ்வரர் கோயில், மாமல்லபுரம் பகீரத தபசு புடைப்புச் சிற்பம், மயிலாப்பூர் கபாலீசுவரர் கோயில், திருவொற்றியூர் ஆதிபுரீசுவரர் கோயில், திருவான்மியூர் மருந்தீசுவரர் கோயில் ஆகியவை கட்டப்பட்டன.
- பொ.ஊ. 806 : திருவல்லிக்கேணி பார்ததசாரதி கோயிலில், பல்லவ மன்னர் தந்திவர்மன் காலத்திய தமிழ்-சமசுகிருத மொழி கல்வெட்டு கிடைத்துள்ளது.
- பொ.ஊ. 820 : திருநின்றவூர் பக்தவத்சல பெருமாள் கோவில் கட்டப்பட்டது.
- பொ.ஊ. 957–970 : மாடம்பாக்கம் தேனுபுரீசுவரர் கோயில் கட்டப்பட்டது.
- பொ.ஊ. 900–1200 : சென்னை, சோழப் பேரரசின் பகுதியானது.
- பொ.ஊ. 10ஆம் நூற்றாண்டு : திருப்போரூர் கந்தசாமி கோயில் கட்டப்பட்டது.
# சென்னையின் வரலாற்று காலவரிசை

## 11ஆம் நூற்றாண்டு

- திரிசூலநாதர் கோயில், திருவலிதாயம் திருவல்லீசுவரர் கோயில், வேள்வீசுவரர் கோயில் ஆகியவை கட்டப்பட்டன.
# சென்னையின் வரலாற்று காலவரிசை

## 12ஆம் நூற்றாண்டு

- மயிலை காரணீசுவரர் கோயில், குன்றத்தூர் முருகன் கோயில், குறுங்காலீசுவரர் கோயில் ஆகியவை கட்டப்பட்டன.
# சென்னையின் வரலாற்று காலவரிசை

## 13ஆம் நூற்றாண்டு

- 1241: குன்றத்தூர் கந்தாலீசுவரர் கோயில் கட்டப்பட்டது.
# சென்னையின் வரலாற்று காலவரிசை

## 16ஆம் நூற்றாண்டு

- 16ஆம் நூற்றாண்டின் ஆரம்ப காலம் அல்லது அதற்கு முன்: மயிலாப்பூர் திருவள்ளுவர் கோயில் பழைய கோயிலின் மீது புதுப்பித்துக் கட்டப்பட்டது.
- 1516: சென்னையின் முதல் கிறித்தவ தேவாலயமான பிரகாச மாதா ஆலயம் கட்டப்பட்டது.
- 1522: போர்த்துகேய கிழக்கிந்தியக் கம்பனியினர் மைலாப்பூரைச் கைப்பற்றி மைலாப்பூர் சாந்தோம் எனும் பெயரில் குடியிருப்புகள் கட்டினர்.
- 1523: போர்த்துகேயர்கள் புனித தாமசை பெருமைப்படுத்த, சாந்தோம் தேவாலயத்தை நிறுவினர்.
# சென்னையின் வரலாற்று காலவரிசை

## 17ஆம் நூற்றாண்டில்

- 1612: வட சென்னையின் பழவேற்காடு பகுதியில் டச்சு கிழக்கிந்திய கம்பெனியினர் வணிக மையத்தை நிறுவினர்.
- 1626: பிரித்தானிய கிழக்கிந்திய கம்பெனியினர் பழவேற்காட்டிற்கு வடக்கே 35 மைல் தொலைவில் கிழக்கு கடற்கரை கிராமத்தில் தொழிற்சாலைகளை நிறுவினர்.
- 1637: **பிரான்சிஸ் டே** எனும் பிரித்தானிய கிழக்கிந்திய கம்பெனி அதிகாரி புதுச்சேரி கடற்கரை பகுதிகளில் புதிய குடியிருப்புகளை நிறுவ புறப்பட்டார்.
- 1639: 22 ஆகஸ்டு அன்று, பிரித்தானிய கிழக்கிந்திய கம்பெனியினர், காளாத்தி நாயக்க மன்னர் தமர்லா வெங்கடாத்திரி நாயக்கரிடமிருந்து, சென்னை கடற்கரையை ஒட்டி மூன்று மைல் நீளம் கொண்ட பகுதியை விலைக்கு வாங்கி, சென்னையில் தங்கள் வணிக மையத்தை நிறுவினர். புனித ஜார்ஜ் கோட்டை நிறுவ அடிக்கல் நாட்டப்பட்டது. சென்னையில் போர்த்துகேயர்கள், டச்சுக்காரர்கள் மற்றும் பிரித்தானியர்களின் மக்கள்தொகை 10,000 ஆக உயர்ந்தது. உள்ளூர் மக்களின் தொகை குறைந்தது.  
யைச் சுற்றிலும் குடியிருப்புகள் கொண்ட வரைபடம்]]
- 1640: புனித ஜார்ஜ் கோட்டை 23 ஏப்ரல் 1640ல் கட்டி முடிக்கப்பட்டது.
- 1646: சென்னை நகர மக்கள்தொகை 19,000 ஆக பதிவானது.அ
- 1708: திருவெற்றியூர், நுங்கம்பாக்கம், வியாசர்பாடி, கொட்டிவாக்கம் மற்றும் சாத்தன்காடு ஆகிய ஐந்து கிராமங்கள் சென்னை நகரத்துடன் இணைக்கப்பட்டது. ஜார்ஜ் டவுனைச் சுற்றிலும் சுவர் எழுப்பப்பட்டது.
- 1711: முதல் அச்சகம் நிறுவப்பட்டது.
- 1751: கிழக்கிந்திய கம்பெனிப் படைகள் தண்டையார் பேட்டையை கைப்பற்றினர்.
- 1767: ஐதர் அலி சென்னை முற்றுகையிட்டார்.
- 1768:ஆற்காடு நவாப் சேப்பாக்கத்தில், கலச மஹால் கட்டினார்.
- 1769: இரண்டாம் முறையாக ஐதர் அலி சென்னைய முற்றுகையிட்டார்
- 1772: புனித ஜார்ஜ் கோட்டையில் செயல்பட்ட மருத்துவமனை, இராயப்பேட்டை பகுதிக்கு மாற்றப்பட்டது. ஏழு குளங்கள் நிறுவி, சென்னை நகரத்திற்கு குடிநீர் வழங்கப்பட்டது.
- 1794: கிண்டியில் நில அளவை பயிற்சிப் பள்ளியை நிறுவினர். பின்னர் இவ்வளாகம் அண்ணா பல்கலைக்கழகம் ஆயிற்று.
- 1795: திருவல்லிக்கேணியில் வாலாஜா மசூதி கட்டப்பட்டது.
- 1855: பல்கலைக்கழக வாரியம் அமைக்கப்பட்டது.
- 1856: இராயபுரத்திற்கும் - ஆற்காட்டிற்கிடையே முதல் இருப்புப் பாதை அமைக்கப்பட்டது.
- 1857: சென்னைப் பல்கலைக்கழகம் நிறுவப்பட்டது.
- 1862: சென்னை துறைமுகத்தில் முதல் கப்பல் தளம் நிறுவப்பட்டது.
- 1894: முதல் கார் விற்பனை செய்யப்பட்டது.
- 1895: சாலைகளின் நடுவில் டிராம் வண்டி இயக்கப்பட்டது.
- 1899:முதல் தமிழ் நாளிதழ் சுதேசமித்திரன் வெளியிடப்பட்டது.
# சென்னையின் வரலாற்று காலவரிசை

## 21ஆம் நூற்றாண்டு

- 2004: 26 டிசம்பரில் ஆழிப்பேரலையால் சென்னை நகரக் கடற்கரைப் பகுதிகள் பலத்த சேதமடைந்தது.
- 2005: தாய்லாந்து தனது துணைத்தூதரகத்தை திறந்தது.
- 2011: சென்னை நகர்புறத்தின் ஒன்பது நகராட்சிகள், எட்டு பேரூராட்சிகள் மற்றும் 25 ஊராட்சிகளை, சென்னை மாநகராட்சி]]யுடன் இணைக்கப்பட்டதால், சென்னை மாநகரத்தின் பரப்பளவு 174 சதுர கிலோ மீட்டரிலிருந்து 426 சதுர கிலோ மீட்டராக உயர்ந்தது.
- 2015: சென்னை மெட்ரோ இரயில் சேவைப் பணிகள் துவங்கியது.
:*சென்னை மழை வெள்ளப் பெருக்கால், நூற்றுக்கணக்கானவர்கள் இறந்தனர். பல பில்லியன் மதிப்புள்ள அசையும் மற்றும் அசையாத் சொத்துக்கள் சேதமுற்றது.
- 2020: தமிழ்நாட்டின் முதல் கொரோனாவைரஸ் தொற்று கண்டுபிடிக்கப்பட்டது (7 மார்சு)
- 2021: உலக வர்த்தக மையம் செயல்படத் துவங்குகிறது. (செப்டம்பர்)
# சென்னையின் வரலாற்று காலவரிசை

## இதனையும் காண்க

- சென்னையின் வரலாறு
- சென்னை மாகாணத்தின் நிர்வாகப் பிரிவுகள்
- சென்னை மாகாணம்
# ஈராக்கின் வரலாறு

உலக நாகரிக வரலாற்றில் **ஈராக்கின் வரலாறு** மிக முக்கியமானது. நவீன ஈராக் நாட்டின் ஆட்சிப் பகுதி 1920 ஆம் ஆண்டில் வரையறுக்கப்பட்டது. இது பண்டைய பபிலோனியாவோடு பொருந்தும் கீழ் மெசொப்பொத்தேமியாவை மையமாகக் கொண்டது. ஆனால், இதற்குள் மேல் மெசொப்பொத்தேமியா, கீழ் மெசொப்பொத்தேமியா, சிரியப் பாலைவனம், அரேபியப் பாலைவனம் ஆகியவற்றின் பகுதிகளும் அடங்கியுள்ளன. இப்பகுதியின் வரலாறு உலகின் மிகப் பழைய எழுத்துமுறை, இலக்கியம், அறிவியல்கள், கணிதம், சட்டம், மெய்யியல்கள் போன்றவற்றை உள்ளடக்கியதாக அமைந்துள்ளது. இதனாலேயே இப்பகுதி பொதுவாக "நாகரிகத்தின் தொட்டில்" என அழைக்கப்படுகின்றது.  
பரந்த வளம் பொருந்திய பிரதேசத்தின் ஒரு பகுதியாக, மெசொப்பொத்தேமியாவே புதிய கற்காலத்தில் மிகப் பழைய நாகரிகத் தோற்றத்தின் களமாக விளங்கியது. அத்துடன் இது பண்டைக்கால அண்மைக் கிழக்கின் குறிப்பிடத்தக்க அளவு பகுதியை உள்ளடக்கியதாக வெங்கலக்காலம், இரும்புக்காலம் (சுமேரியா, அக்காடியா, பபிலோனியா, அசிரியா) ஆகிய காலப்பகுதிகள் முழுவதும் இருந்தது. புதுப் பபிலோனியப் பேரரசு வீழ்ச்சியடைந்த பின்னர் மெசொப்பொத்தேமியா முதலில் பாரசீக ஆட்சியின் கீழும் பின்னர் கிரேக்க ஆட்சியின் கீழும் வந்தது. மூன்றாம் நூற்றாண்டில் மீண்டும் இப்பகுதி பாரசீகரின் (சசனிட்) கட்டுப்பாட்டுக்குள் வந்தபோது, முந்தியிருந்த மக்கள் அரேபியர்களினால் இடம்பெயர்க்கப்பட்டனர். இப்பகுதியின் அரபு மொழிப் பெயர் *அல்-இராக்* இக்காலப் பகுதியைச் சேர்ந்தது. 7 ஆம் நூற்றாண்டில் சசனிட் பேரரசு இசுலாமியப் படையெடுப்புக்களால் அழிக்கப்பட்டது. சசானிட் பேரரசின் இடத்தில் ரசீதுன் கலீபகம் உருவானது. 9 ஆம் நூற்றாண்டில் அப்பாசிட் கலீபகக் காலத்தில் பாக்தாத் இசுலாமியப் பொற்காலத்தின் மையமாக உருவானது. புவேகிட், செல்யுக் படையெடுப்புக்களால், 10 ஆம் நூற்றாண்டில் பாக்தாத்தின் விரைவான வளர்ச்சியில் தேக்கம் ஏற்பட்டது. ஆனாலும், 1258 இன் மங்கோலியரின் படையெடுப்பு வரை பாக்தாத் முக்கிய மையமாகவே விளங்கியது. இதன் பின்னர் ஈராக் துருக்கிய-மங்கோலிய இல்கானகத்தின் ஒரு மாகாணமாக ஆனதுடன், அதன் முக்கியத்துவம் குறைந்துவிட்டது. இல்க்கானகம் சிதைவடைந்த பின்னர், 16 ஆம் நூற்றாண்டில் ஓட்டோமான் பேரரசுக்குள் கொண்டுவரப்படும் வரை சலைரிட்டுகள், காரா கொயுன்லுக்கள் போன்றோரினால் ஆளப்பட்டது. இடையிடையே ஈரானிய சஃபாவிட், மம்லுக் ஆட்சிகளுக்கும் இப்பகுதி உட்பட்டது.  
முதலாம் உலகப் போருடன் ஓட்டோமான் பேரரசின் ஆட்சி முற்றுப்பெற்றது. 1933 இல் ஈராக் இராச்சியம் உருவாக்கப்படும் வரை பிரித்தானியப் பேரரசே ஈராக்கை நிர்வாகம் செய்துவந்தது. 1958 இல் ஒரு சதிப் புரட்சியைத் தொடர்ந்து ஒரு குடியரசு உருவாக்கப்பட்டது. சதான் உசேன் 1979 முதல் 2003 வரை ஈராக்கை ஆட்சி செய்தார். இக்காலத்திலேயே ஈரான்-ஈராக் போரும், வளைகுடாப் போரும் இடம்பெற்றன. 2003 இன் ஐக்கிய அமெரிக்கா தலைமையிலான ஆக்கிரமிப்பின் முடிவில் சதாம் உசேன் பதவியில் இருந்து அகற்றப்பட்டார். 2011 இல் அமெரிக்க இராணுவம் ஈராக்கில் இருந்து திரும்பப் பெற்றுக்கொள்ளப்பட்ட பின்னர், நிலைமை மோசமானது. 2015 அளவில் ஈராக் நடைமுறையில் பிரிந்த ஒஉர் நாடாகவே இருந்தது. நடுப் பகுதியும் தெற்குப் பகுதியும் அரசாங்கக் கட்டுப்பாட்டுக்குள் இருக்க, வட மேற்கில் குர்திசுத்தான் பிரதேச அரசும், மேற்குப் பகுதியில் ஈராக்குக்கும் லேவன்டுக்குமான இசுலாமிய அரசும் கட்டுப்பாட்டைக் கொண்டுள்ளன.
# ஈராக்கின் வரலாறு

## வரலாற்றுக்கு முந்திய காலம்

1957 - 1961 காலப் பகுதியில், சானிதார் குகையில் கொலம்பியாப் பல்கலைக் கழகத்தைச் சேர்ந்த ரால்ஃப் சொலெக்கியும் அவரது குழுவினரும் ஆய்வு செய்தனர். அங்கே பல்வேறு வயதுகளையும், காப்பு நிலைமைகளையும், முழுமைத் தன்மைகளையும் கொண்ட 9 நியண்டர்தால் மனிதரின் எலும்புக் கூடுகள் கண்டுபிடிக்கப்பட்டன. இவை இற்றைக்கு 60,000 தொடக்கம் 80,000 ஆண்டுகளுக்கு முந்தியவை.
# ஆண்ட்ரியூ கோகன்

**ஆண்ட்ரியூ கோகன்** சென்னையை ஆண்ட ஆங்கிலேயரின் கிழக்கிந்திய கம்பெனியின் முதல் முகவர் ஆவார். சென்னை பீடா வெங்கட ராயா எனும் அரவிந்து வம்சத்தைச் சேர்ந்த கடைசி விஜயநகர மன்னனிடமிர்ந்து வாங்கப்பட்டது, அப்போது இவர் தான் மாசுலிபட்டினம் தொழிற்சாலையின் தலைமைப் பொறுப்பில் இருந்தார். அதன் பின்னர் சந்திரகிரி தலைமையிடமாகக்கொண்டு நிகழ்த்தப்பட்ட அந்த முயற்சியில் தலைமை பேச்சுவார்த்தையாளராகவும் இருந்தார்.
# ஆண்ட்ரியூ கோகன்

### சென்னை வாங்கப்பட்டது:

1637 ஆம் ஆண்டில், மாசுலிபட்டினம் சபையின் உறுப்பினருமான, அர்மகான் தொழிற்சாலை தலைவருமான பிரான்சிஸ் டே என்பவர், கோரமண்டல் கடற்கரை முதல் பாண்டிச்சேரி வரை ஆய்வு செய்ய ஒரு பயணத்தை மேற்கொண்டார். அந்த சமயம் கோரமண்டல் கடற்கரை சந்திரகிரியின் ராஜாவால் ஆளப்பட்டுக் கொண்டிருந்தது. புலிகட்டிலிருந்து சாந்தோம் வரையிலான கடற்கரை டமர்லா வெங்கடபதி நாயக் என்பவரால் ஆளப்பட்டுக் கொண்டிருந்தது. இவர் வந்தவாசியிலும், ஐயப்ப னாயக் எனும் இவரின் சகோதரர் பூந்தமல்லியிலும் தங்கியிருந்தனர்.  
ஐயப்ப நாயர் என்பவர் தான் ஆங்கிலேயருக்கு ஜார்ஜடவுன் எனும் இடத்தினை பிரித்து வரையறை செய்ய கருத்துருக்களை சொன்னதாகக் கருதப்படுகிறது. கோகன் முன்மொழியப்பட்ட தளத்தை விசாரித்து, வர்த்தக வாய்ப்புகளை ஆய்வு செய்தார். அவரிடம் பிரான்சிஸ் டே கலந்துரையாடினார். இந்த பேச்சுவார்த்தையின் விளைவுகள் சாதகமாக இருந்தன. பிரான்சிஸ் டே இதனால் மதராசப்பட்டினம் எனும் கிராமத்தை இரண்டு வருட காலங்களுக்கு ஆங்கிலேயருக்கு தர சம்மதித்தார். 1639ல் மாசுலிப்பட்டினம் மற்றும் பன்டம்(ஜாவாவில்) எனும் இடங்களில் தொழிற்சாலை அமைப்பதற்கான ஒப்புதல் கிடைத்தவுடன், சென்னை மாகாணத்திற்கான தீர்வு தொடங்கியதும் நில ஒப்பந்தம் கையெழுத்தானது.
# ஆண்ட்ரியூ கோகன்

### செயின்ட் ஜார்ஜ் கோட்டையின் கட்டுமானம்

பிரான்சிஸ் டேவும், கோகனும் தான் செயின்ட் ஜார்ஜ் கோட்டையின் கட்டுமானத்திற்கு பொறுப்பு வகித்தவர்கள். 1640 மார்ச் 1 ம் தேதி தொழிற்சாலை மாளிகை கட்டப்பட்டது. அந்த கட்டிடத்தின் ஒரு பகுதி அந்த ஆண்டின் செயின்ட் ஜார்ஜ் தினத்தன்று (ஏப்ரல் 23ம் நாள்) கட்டிமுடிக்கப்பட்டு அதனைத் தொடர்ந்து அந்த கோட்டைக்கு "செயின்ட் ஜார்ஜ் கோட்டை" எனும் பெயரும் சூட்டப்பட்டது.  
அங்கு கொத்தளங்கள் தான் முதலில் கட்டப்பட்டன. அதன் பின் படிப்படியாக நிதி ஒதுக்கப்பட்டு அதற்கு ஏற்ப திரைச் சுவர்கள் எழுப்பப்பட்டது. அந்த ஒட்டுமொத்த கோட்டை கட்டி முடிக்கப்பட பதினான்கு ஆண்டுகள் ஆகியிருக்கிறது. இறுதியாக 1653ம் ஆண்டு தான் அந்தப் பணி நிறைவடைந்து இருக்கிறது.
# ஆண்ட்ரியூ கோகன்

### கோகனின் நிறுவனம்

புனித ஜார்ஜ் கோட்டையின் கட்டுமானப் பணிகள் ஆரம்பிக்கப்பட்ட உடனேயே, பிரான்சிஸ் டே தனது தாய் நிறுவனத்திற்கு வெளியே தனிப்பட்ட முறையில் வர்த்தகம் மேற்கொண்டதாக எழுந்த குற்றச்சாட்டினால் 1641ல் அவர் இங்கிலாந்திற்கு சென்றார்.  
அவர் இல்லாத சமயத்தில், கோகன் தான் சென்னையின் பொறுப்பாளராக நியமிக்கப்பட்டார், அதன் பின்னர் அவர் மூன்று ஆண்டுகளுக்கும் மேலாக பதவியில் இருந்தார். அதிகாரத்தில் இருந்த சமயத்தில் அவர் அரண்மனையை வலுப்படுத்தி, நகரத்தை வளமாக்கும் முயற்சியில் ஈடுபட்டார். ஆனால், அவர் கோட்டையின் மீது மிகுந்த செலவின விதிகளை விதித்தார். இதன் விளைவாக அவர் தனது பதவியை இராஜினாமா செய்தார். இதனால் ஏற்பட்ட வெறுப்பினால் இங்கிலாந்திற்கே மீண்டும் சென்று விட்டார். இந்த மாற்றங்களால் பிரான்சிஸ் டே தன்னை சென்னையின் பொறுப்பாளராக உருவகப்படுத்திக் கொண்டு சில காலம் வரை அவர் ஒரு சென்னையின் பொறுப்பாளராகவே செயல்பட்டார்.
# ராபா ஆறு

**ராபா ஆறு** (ஜெர்மன்: ராப், ஹங்கேரியன்: ராபா; ஸ்லோவீன்: ராபா) தென்கிழக்கு ஆஸ்திரியா மற்றும் மேற்கு ஹங்கேரி வழியே ஓடும் ஒரு ஆறு. இது 298.2 கி.மீ. (185.3 மைல்) நீளம் கொண்டது, இதில் 100 கி.மீ ஆஸ்திரியாவில் உள்ளது.
# ராபா ஆறு

## புவியியல்

டான்யூப் ஆற்றின் வலது கிளை ஆறான இதன் தோற்றுவாய் ஆஸ்திரியாவில் ஹொய்போடென்ஹோஹ குன்றுக்குக் கீழே புருக் ஆன் டெர் மூர் நகரின் கிழக்கே சில கிலோமீட்டர் தொலைவில் உள்ளது. இது ஆஸ்திரிய மாநிலங்களான இசுடைரியா மற்றும் புர்கன்லாண்ட், மற்றும் ஹங்கேரிய மாவட்டங்களான வாஸ் மற்றும் ஜியோர்-மோஷோன்-சொப்ரோன் ஆகியவற்றின் வழியாகப் பாய்கிறது. இது வடமேற்கு ஹங்கேரியில் ஜியோர் நகரூடாகப் பாய்ந்து டான்யூப் (மொஸொனி-டூனா)விடம் சேர்கிறது. இதன் வடிநிலம் பரப்பளவைக் கொண்டது. ராபாவின் வழியிலுள்ள நகரங்கள் கிளைஸ்டோர்ஃப், பெல்ட்பாக் (இரண்டுமே ஆஸ்திரியாவில் உள்ளது), மற்றும் செண்ட்கோட்டார்ட் மற்றும் கொர்மெண்ட் (ஹங்கேரி) ஆகியவை. புத்துயிர் ஊழிக்காலத்தின் முற்பகுதியில் இந்த ஆற்றின் ஓட்டம் எதிர்புறமாக இருந்தது. ஆனால் புவியொட்டின் ஏற்றம் இந்த ஆற்றின் ஓட்டத்தைத் தற்போதைய போக்குக்கு மாற்றிவிட்டது.
# ராபா ஆறு

## ராபா பள்ளத்தாக்கு

ராபா பள்ளத்தாக்கு பரந்த பகுதியான பிரெக்மூரியேவின் ஒரு பகுதியாக உள்ளது. ராபா பள்ளத்தாக்கில் (Sln. Porabje, Hung Vendvidék) வாழும் ராபா ஸ்லோவீன்கள், மேற்குக் கோடியில் வாழும் ஹங்கேரியன் ஸ்லோவென்களின் குழுவாகும்.
# 1931 சீன வெள்ளம்

## வான்நிலை காரணங்களும் பூகோள விளைவுகளும்

1928 முதல் 1930 வரை வறட்சியில் சீனா இருந்தது. அன்ஹுயி மாகாணம், ஹுபேய் மாகாணம், ஹுனான் மாகாணம், சியாங்சு, செஜியாங் மாகாணம், ஜியாங்சி மாகாணம், ஹெய்நான் மற்றும் சாண்டோங் முதலிய மேற்கே சிச்சுவான் வரை பாதிப்புகள் அடைந்தன. பேரழிவால் அத்தியாவசியப் பொருளின் விலையும் அதிகரிக்கத் தொடங்கியது. சூழலியல் சேதத்துடன் பொருளாதாரப் பாதிப்பும் பஞ்சத்தை உருவாக்கியது. மக்கள் உணவின்றி மரப்பட்டைகளையும் காட்டுச்செடிகளையும் உண்டனர், சிலர் உயிர்வாழ்வதற்காகத் தங்கள் குழந்தைகளையே விற்கத் தொடங்கினர், தன்னின உயிருண்ணியாகவும் மாறத் தொடங்கினர்.
# 1931 சீன வெள்ளம்

## வான்நிலை காரணங்களும் பூகோள விளைவுகளும்

### கம்யூனிஸ்ட் ஆட்சியில் (1949–தற்போது)

1953 உள்நாட்டுப் போருக்குப் பின்னர் சீனப் பொதுவுடமைக் கட்சித் தலைவர் மா சே துங் யாங்சி ஆற்றின் மீது வெள்ளக்கட்டுப்பாட்டிற்கு மூன்று ஆழ்பள்ளத்தாக்கு அணை திட்டத்தை அமைத்தார். சீன வரலாற்றில் முக்கியத் திட்டங்களான சின் சி ஹுவாங்கின் சீனப் பெருஞ் சுவரையும் சூ யங் டியின் சீனப் பெரும் கால்வாயையும் விட இந்தத் திட்டம் முக்கியத்துவம் பெற்றது.
# பூனம்பென் மாடம்

ஜாம்நகர் தொகுதியின் நாடாளுமன்ற உறுப்பினர் **பூனம்பென் மாடம்** (*Poonamben Madam*) ஆவார்.ஜாம்நகர் மாவட்டத்தில் காம்பாலியா என்ற பகுதியின் குஜராத் சட்டமன்ற உறுப்பினராக இருந்தார்.
# பூனம்பென் மாடம்

## தொழில்

அவரது தூரத்து மாமா விக்ரம் மேடம் அரசியலில் பூனம் உயர்ந்த நிலையை அடைந்தது குறித்து மகிழ்ச்சியாக இல்லை.
# பாட்டன்பேர்க்கின் இளவரசி அலிஸ்

**பாட்டன்பேர்க்கின் இளவரசி அலிஸ்** (*Princess Alice of Battenberg*, விக்டோரியா அலிஸ் எலிசபெத் ஜூலியா மேரி; 25 பெப்ரவரி 1885 – 5 டிசம்பர் 1969) எடின்பரோ கோமகன், இளவரசர் பிலிப்பின் தாய் ஆவார். ஐக்கிய இராச்சியத்தின் இரண்டாம் எலிசபெத்தின் மாமியாரும் ஆவார்.  
இவர் விக்டோரியாவின் கொள்ளுப்பேத்தி ஆவார். சிறுவயதில் இவர் இங்கிலாந்து, செர்மன் பேரரசு மற்றும் மத்திய தரைக்கடல் நாடுகள் ஆகியவற்றில் வளர்ந்தார். இவர் பிறவி செவிடால் பாதிக்கப்பட்டவர். கிரீஸ் மற்றும் டென்மார்க் இளவரசர் ஆண்ட்ரூவை 1903 ஆம் ஆண்டில் திருமணம் செய்துகொண்ட பிறகு அவர் கிரீஸ் மற்றும் டென்மார்க் இளவரசி எனத் தம் பெயராக பயன்படுத்தினார். 1917-ஆம் ஆண்டில் கிரேக்க அரச குடும்பத்தின் பெரும்பகுதி அழியும் வரை அவர் கிரேக்கத்தில் வாழ்ந்து வந்தார். சில வருடங்கள் கழித்து கிரேக்கம் திரும்பியபோது அவருடைய கணவர் கிரேக்க-துருக்கிய போரில் (1919–1922) நாட்டின் தோல்விக்கு ஒரு காரணமாக குற்றம் சாட்டப்பட்டார்.1 935 ஆம் ஆண்டில் கிரேக்க முடியாட்சியின் மறுமலர்ச்சியால் இக்குடும்பத்தினர் மீண்டும் வெளியேற்றபட்டனர். 1930-ஆம் ஆண்டில் இவர் மனப்பித்தால் பாதிக்கப்பட்டார். பின் சுவிட்சர்லாந்தில் ஒரு மருத்துவரிடம் ஒப்படைக்கப்பட்டார். அதன் பிறகு அவர் கணவனிடமிருந்து தனியாக வாழ்ந்தார். அவர் மனநோய் மீட்புக்குப் பிறகு மீதமிருக்கும் பெரும்பாலான ஆண்டுகள் கிரேக்கத்தில் நன்கொடை மற்றும் சேவைகளுக்காக தன் வாழ்நாளை அர்ப்பணித்தார். அவர் இரண்டாம் உலகப் போரின்போது ஏதென்சில் தங்கினார். யூத அகதிகளுக்கு தங்குமிடமாக இருந்தார். இதனால் இசுரேல் ஹோலோகாஸ்ட் நினைவுக் கழகத்தின் யாத் வசிம் என்பவரால் "தேசங்களுக்கிடையில் நீதியுள்ளவர்" என அவர் அங்கீகரிக்கப்படுகிறார். போருக்குப் பின் கிரேக்கத்தில் தங்கினார். மார்த்தா மற்றும் மேரி என்ற கிறிஸ்தவ சகோதரி என்று அறியப்பட்ட கன்னியாஸ்திரிகளின் ஒரு செவிலியர் அறக்கட்டளை ஒன்றை நிறுவினார். கிரேக்கத்தின் இரண்டாம் அரசின் வீழ்ச்சி மற்றும் கிரேக்க இராணுவ ஆட்சி எழுச்சிக்கு பின்னர் 1967ல் அவர் லண்டனில் பக்கிங்ஹாம் அரண்மனையில் வாழ தனது மகன் மற்றும் மருமகளால் அழைக்கப்பட்டார். அங்கு அவர் இரண்டு ஆண்டுகளுக்கு பின்னர் இறந்தார். 1988 இல் எருசலேத்தில் அவரது உடல் ஒலிவ மலையில் அடக்கம் செய்யப்பட்டது.
# பாட்டன்பேர்க்கின் இளவரசி அலிஸ்

## தலைப்புகள் மற்றும் பட்டங்கள்

### தலைப்புகள்

- 25 பெப்ரவரி 1885 - அக்டோபர் 6, 1903: பாத்தன்பேர்க்கின் இளவரசி ஆலிஸ்
- 6 அக்டோபர் 1903 – 5 டிசம்பர் 1969: கிரீஸ் மற்றும் டென்மார்க் இளவரசி ஆண்ட்ரூ
- ஐக்கிய இராச்சிய அரசின் செஞ்சிலுவை பட்டம் (1913)
- இறப்புக்குப் பின்:
இஸ்ரேலின் "தேசங்களுக்கிடையில் நீதியுள்ளவர்" பட்டம் (1993)
# பாறை எண்ணெய் சுத்திகரிப்பு ஆலை

கிரேங்கேமெளத்தில் உள்ள ஒரு பாறை எண்ணெய் சுத்திகரிப்பு ஆலை.]]
**பாறை எண்ணெய் சுத்திகரிப்பு ஆலை**(*Oil refinery or petroleum refinery*)என்பது பாறை எண்ணெயானது பெட்ரொலியம் நாப்தா, பெட்ரோல், டீசல், நிலக்கீல் மூலம், மண்ணெண்ணெய், திரவ பெட்ரோலிய வாயு, எரிநெய் போன்ற பல பயனுள்ள பொருட்களாக மாற்றப்படும் தொழிலகச் செயல்முறை நிகழ்த்தப்படும் ஒரு ஆலையாகும். பெட்ரோல் வேதிப்பொருட்களை எதிலீன் மற்றும் புரொப்பிலீன் போன்றவை கச்சா எண்ணெயில் இருந்து சுத்திகரிக்கப்பட்ட நாப்தா போன்ற பொருட்களின் தேவை இல்லாமல், நேரடியாக கச்சா எண்ணெயை சிதைவுக்குட்படுத்துவதன் மூலம் தயாரிக்கப்படலாம்.  
எண்ணெய் சுத்திகரிப்பு நிலையங்கள் பொதுவாக பெரிய, விரிவடைந்த தொழில்துறை வளாகங்களாகும். இங்கு, விரிவான குழாய்களானவை, காய்ச்சி வடிக்கும் நெடுங்கலன்கள் போன்ற பெருமளவிலான வேதியியல் செயலாக்க அலகுகளுக்கு இடையில் திரவங்களின் ஓட்டங்களைச் சுமந்து செல்லும்.பல வழிகளில், எண்ணெய் சுத்திகரிப்பு நிலையங்கள் தொழில்நுட்பத்தின் பெரும்பகுதியைப் பயன்படுத்துகின்றன, மேலும் இரசாயன ஆலைகளின் வகைகளாக கருதப்படுகின்றன.  
தொடக்க நிலை மூலப்பொருளான கச்சா எண்ணெய் பொதுவாக ஒரு எண்ணெய் உற்பத்தி ஆலையில் செயல்முறைக்குள்ளாக்கப்படுகிறது. எண்ணெய் சுத்திகரிப்பு ஆலைக்கு உள்வரும் கச்சா எண்ணெய் மூலப்பொருள் மற்றும் மொத்த திரவ பொருட்களின் சேமிப்பிற்காக எண்ணெய் சுத்திகரிப்பு நிலையத்திலோ அல்லது அருகிலோ எண்ணெய் சேமிப்புக் கிடங்கு ஒன்று அமைந்திருக்கும்.  
பெட்ரோல் சுத்திகரிப்பு நிலையங்கள் மிகப்பெரிய தொழிற்சாலை வளாகங்களாக இருக்கின்றன, அவை பல்வேறு செயலாக்க அலகுகள் மற்றும் பயன்பாட்டு அலகுகள் மற்றும் சேமிப்புத் தொட்டிகள் போன்ற துணை வசதிகளை உள்ளடக்கியதாகும். ஒவ்வொரு சுத்திகரிப்பு நிறுவனம் அதன் தனித்துவமான ஏற்பாடு மற்றும் சுத்திகரிப்பு இடம், தேவைப்படும் தயாரிப்புகள் மற்றும் பொருளாதார நிலை ஆகியவற்றால் நிர்ணயிக்கப்படும் சுத்திகரிப்பு செயல்முறைகளை கொண்டுள்ளது.  
எண்ணெய் சுத்திகரிப்பு என்பது பெட்ரோலியத் தொழில்துறையின் கீழ்நோக்கிய பயணத்தின் அத்தியாவசியமான ஒரு அங்கமாகக் கருதப்படுகிறது.  
சில நவீன பெட்ரோலிய சுத்திகரிப்பு ஆலைகள் நாளொன்றுக்கு 800,000 முதல் 900,000 பீப்பாய்கள் (127,000 முதல் 143,000 கன மீட்டர்) அளவு கச்சா எண்ணெயைக் கையாள்கின்றன.  
உலகில் எண்ணெய் மற்றும் எரிவாயு சஞ்சிகையின்படி, மொத்தம் 636 சுத்திகரிப்பு நிலையங்கள் டிசம்பர் 31, 2014 அன்றைய நிலையில் இயங்குவதாகவும் அவற்றில் 87.75 மில்லியன் பீப்பாய்கள் (13,951,000 கன மீட்டர்கள்) எண்ணெய் சுத்திகரிப்பு செய்யப்படுவதாகவும் தெரிவிக்கப்பட்டுள்ளது.  
இந்தியாவில், குஜராத்தில் அமைந்திருக்கும் ரிலையன்ஸ் இண்டஸ்ட்ரீஸ் நிறுவனத்திற்கு சொந்தமான ஜாம்நகர் சுத்திகரிப்பு ஆலை மிகப்பெரிய எண்ணெய் சுத்திகரிப்பு நிறுவனம் ஆகும்.
# பாறை எண்ணெய் சுத்திகரிப்பு ஆலை

## வரலாறு

சீனர்களே எண்ணெய் சுத்திகரிப்புச் செயல்முறையை அறிந்திருந்த முதல் நாகரிகக் குடிகளாவர். கி.மு. 512 மற்றும் கி.மு. 518 ஆம் ஆண்டுகளின் பிற்பகுதியில் வட வெய் வம்சத்தைச் சார்ந்த, சீன புவியியலாளர், எழுத்தாளர் மற்றும் அரசியல்வாதியான லியோ டாயாயுன் அவரது புகழ்பெற்ற படைப்பான * பண்டைய திரவவியல் மீதான தொடர் விளக்க உரை (Commentary on the Water Classic)* என்ற நூலில் கச்சா எண்ணெயை பல்வேறு உயவு எண்ணெய்களாக சுத்திகரித்தல் செயல்முறையை அறிமுகப்படுத்தினார்.
முதலாம் நூற்றாண்டிலேய, சீனர்கள் எரிபொருள் சுத்திகரிப்பு ஆற்றலை உபயோகிப்பதற்கு அறிந்திருந்த மக்களில் முதலாமவராக இருந்தனர். இராணுவத்தில் ஆயுதமாகப் பயன்படுத்தப்பட்ட சுத்திகரிக்கப்பட்ட எண்ணெயைத் தயாரிப்பதற்காக கைஃபெங் நகரில் "ஃபியர்ஸ் ஆயில் பட்டறை" என்று அழைக்கப்படும் ஒரு பட்டறை வடக்கு சாங் வம்சத்தின் ஆட்சியின் போது நிறுவப்பட்டது.துருப்புகள் சுத்திகரிக்கப்பட்ட எண்ணெயை இரும்பு தகரக்குவளைகளில் நிரப்பி, எதிரி துருப்புக்களை நோக்கி அவற்றை வீசியெறிந்து, தீயை விளைவிப்பர் - இது தான் உலகின் முதல் நெருப்பு குண்டாகக் கருதப்படுகிறது. உலகின் ஆரம்பகால எண்ணெய் சுத்திகரிப்பு ஆலைகளில் ஒன்றான இந்த பட்டறைதான் சீனாவிற்கான எண்ணெயைப் பயன்படுத்தி இயங்கும் ஆயுதங்களை ஆயிரக்கணக்கான மக்களுக்கு வழங்கியது.
# டசுக்கனி

**டசுக்கனி** (*Tuscany*, ) மத்திய இத்தாலியிலுள்ள முதல்நிலை நிர்வாக அலகான *இத்தாலியின் மண்டலங்களில்* ஒன்றாகும். இதன் பரப்பளவு ஏறத்தாழ 23,000 ச.கி.மீ. (8,900 சதுர மைல்கள்); மக்கள்தொகை கிட்டத்தட்ட 3.8 மில்லியன் (2013). இதன் தலைநகரம் புளோரன்சு (*பிரென்செ*).  
டசுக்கனி இயற்கை காட்சிகள், இத்தாலிய மரபுகள், வரலாறு, கலைப் பாரம்பரியம், மீயுயர் பண்பாட்டில் தாக்கம் ஆகியவற்றிற்காக பெரிதும் அறியப்படுகின்றது. இது இத்தாலிய மறுமலர்ச்சியின் பிறப்பிடமாக கருதப்படுகின்றது. கலை, அறிவியல் வரலாற்றில் முதன்மையானவர்களின் தாயகமாக விளங்கியது. இப்பகுதியில் புகழ்பெற்ற அருங்காட்சியகங்களான உஃபீசி, பிட்டி அரண்மனை போன்றவை உள்ளன. டசுக்கனி வைன் தயாரிப்புகளும் (சியான்ந்தி, வினோ நோபைல் டி மொன்டெபுல்சானோ, மொரில்லினோ டி இசுக்கன்சானோ, புருனெல்லோ டி மொந்தல்சீனோ) புகழ்பெற்றவை. டசுக்கனியின் ஆழ்ந்த மொழி,பண்பாட்டு அடையாளத்தைக் கொண்டு சிலநேரங்களில் இது "நாட்டிற்குள் மற்றொரு நாடு" எனப்படுகின்றது.  
வழமையாக இத்தாலியில் மிகவும் பரவலாக அறியப்படும் சுற்றுலாவிடமாகவும் விளங்குகின்றது. 2014இல் மிகுந்த சுற்றுலாப் பயணிகளை கவர்ந்த இடங்களாவன: புளோரன்சு, பீசா, மொந்தகத்தீனி டெர்மே, கஸ்டிக்லியோன் டெல்லா பெஸ்சையா, குரேஸ்ஸேட்டோ. கஸ்டிக்லியோன் டெல்லா பெஸ்சையா சிற்றூர் மிகவும் விரும்பப்பட்ட கடற்கரை சுற்றுலாவிடமாகும்;
# டசுக்கனி

## புவியியல்

டசுக்கனியைச் சுற்றியுள்ள மண்டலங்களாக வடக்கில் எமிலியா-ரோமாக்னா, வடமேற்கில் லிகுரியா, மேற்கில் டெர்ரினியன் கடல், கிழக்கில் உம்பிரியாவும் மார்க்கும், தென்கிழக்கில் லாசியோ உள்ளன. மூன்றில் இரண்டு பங்கு நிலப்பரப்பு மலைப்பாங்காகவும் நான்கில் ஒருபகுதி மலைகளாகவும் உள்ளது. மற்றவை ஆர்னோ ஆற்றின் பள்ளத்தாக்கில் சமவெளிகளாக உள்ளன.
# டசுக்கனி

## பொருளியல்

டசுக்கனியின் வைன்கள் பரவலாக அறியப்பட்டவை. 120 இயற்கை உய்விடங்கள் உள்ளன. வேளாண்மையில் இங்குள்ள சியானினா மாடுகள் (குறிப்பாக அவற்றின் இறைச்சி "புளோரென்டினா") புகழ் பெற்றவை. ஆலிவ் எண்ணெய் தயாரிப்பும், குறிப்பாக லூக்காவிலிருந்து, முதன்மையானது.  
சுற்றுலாப் பொருளாதாரமும் முதன்மையாக விளங்குகின்றது; "கலை நகரங்களான" புளோரன்சு, அரேசோ, லூக்கா, பீசா, சியன்னா, சான் கிமிக்னாடோ பல்லாயிரக்கணக்கான கலை இரசிகர்களை ஈர்க்கின்றன. தவிர கடலோர மகிழ்விடங்களும் எல்பாத் தீவுக் கடற்கரைகளும் கணிசமான வரவைப் பெறுகின்றன.
# டசுக்கனி

## மக்கள்தொகையியல்

1980களிலும் 1990களிலும் இப்பகுதியில் வந்தேறிகளின் வருகை மிகக் கூடுதலாக இருந்தது. குறிப்பாக சீனாவிலிருந்தும் வட ஆபிரிக்காவிலிருந்தும் பலர் குடியேறினர். குறிப்பிடத்தக்க அளவில் பிரித்தானியரும் அமெரிக்கரும் குடி புகுந்துள்ளனர். 2006ஆம் ஆண்டில், இத்தாலிய தேசிய புள்ளியியல் கழகம் 215,490 வெளிநாட்டில் பிறந்த வந்தேறிகள் டக்சனியில் வசிப்பதாக மதிப்பிட்டுள்ளது. இது டசுக்கனியின் மக்கள்தொகையில் ஏறத்தாழ 5.9% ஆகும்.  
டசுக்கனியில் 50,000 அல்லது கூடுதலாக மக்கள்தொகை உள்ள நகரங்கள்:  
| சமூகம் | மக்கள்தொகை (2006 மதிப்.) |  |
| --- | --- | --- |
| புளோரன்சு | 366,901 |  |
| பிராட்டோ | 183,823 |  |
| லிவொர்னொ | 160,534 |  |
| அரேசோ | 95,229 |  |
| பீசா | 87,737 |  |
| பிஸ்டோயியா | 85,947 |  |
| லூக்கா | 84,422 |  |
| குரோசெட்டோ | 76,330 |  |
| மாசா | 69,399 |  |
| கராரா | 65,125 |  |
| வியாரெஜியோ | 63,389 |  |
| சியான்னா | 54,147 | } |
# வெபர்

இயற்பியலில் **வெபர்** அல்லது **வேபர்** என்பது காந்தப் பாயத்தை அளக்கப் பயன்படும் அனைத்துலக முறை அலகு. இதன் குறியீடு Wb. ஒரு சதுர மீட்டர் பரப்பளவில் ஒரு வெபர் வெப/மீ<sup>2</sup> காந்தப்பாயம் இருந்தால் அது ஒரு தெசுலா காந்தப்பாய அடர்த்தி ஆகும்.  
வெபர் என்னும் இந்தக் காந்தப்பாய அலகு இடாய்ச்சுலாந்தைச் சேர்ந்த இயற்பியலாளரான **வில்லெம் எடுவர்டு வெபர்** (1804–1891) என்பாரின் பெயரால் உருவாக்கப்பட்டது.
# வெபர்

## வரையறை

வெபர் என்பதை பாரடே தூண்டல் விதிகளின் அடிப்படையில் வரையறை செய்யலாம். ஒரு மின்கடத்தி வளையத்தின் ஊடே பாயும் காந்தப்பாயத்தின் அளவு மாறினால் அதனால் வளையத்தில் மின்னழுத்தப் புலம் தூண்டப்படும். ஒரு நொடியில் ஒரு வெபர் காந்தப்பாயம் ஒரு வளையத்தில் மாறினால் அந்த வளையத்தின் திறந்த மின்சுற்றில் மின்னியக்கவிசையால் மின்னழுத்த வேறுபாடாக ஒரு வோல்ட்டு மின்னழுத்தம் தூண்டப்படும்.  
முறையான வரையறையில் படி,
<blockquote>Weber (unit of magnetic flux) — The weber is the magnetic flux that, linking a circuit of one turn, would produce in it an electromotive force of 1 volt if it were reduced to zero at a uniform rate in 1 second.</blockquote>  
இதன் தமிழாக்கம்: வெபர் (காந்தப் பாய அலகு) - வெபர் என்பது ஒரு சுற்றுடைய (one turn) மின்சுற்றாகிய ஒரு வளையத்தினூடாக இணைக்கப்படும் காந்தப் பாயம் சீராக ஒரு நொடியில் சுழியக் காந்தப்பாயமாக குறைந்து மின்னியக்க விசையால் ஒரு வோல்ட்டு மின்னழுத்தம் தூண்டப்பட்டால் அந்தக் காந்தப்பாயம் ஆகும்.  
வெபர் என்னும் காந்தப்பாயம் பல்வேறு அலகுகளின் வழியாகவும் குறிக்கப்பெறும்:  
:<math>\mathrm{Wb}
=\dfrac{\mathrm{kg} \cdot \mathrm{m}^2}{\mathrm{s}^2 \cdot \mathrm{A}}
=\mathrm{V} \cdot \mathrm{s}
=\mathrm{H} \cdot \mathrm{A}
=\mathrm{T} \cdot \mathrm{m}^2
=\dfrac{\mathrm{J}}{\mathrm{A}}
=10^8\mathrm{Mx}
</math>  
இதில்
Wb = வெபர்,  
V = வோல்ட்டு,  
T = தெசுலா,  
J = சூல்,  
m = மீட்டர்,  
s = நொடி,  
A = ஆம்பியர்,  
H = என்றி,  
Mx = மாக்சுவல்.  
இது வில்லெம் எடுவர்டு வெபர் என்பாரின் பெயரால் வழங்கும் அனைத்துலக முறை அலகுகளைச்சேர்ந்த அலகு ( SI unit). எல்லா எசு. ஐ (SI) அலகுகளைப் போலவும் ஒருவரின் பெயரால் வழகும் அலகுகளின் குறியீடு ஆங்கில எழுத்தில் முதலெழுத்து பெரிய எழுத்தாக இருக்கும், ஆனால் ஆங்கிலத்தில் அலகின் பெயரைக் குறிப்பிடும்பொழுது சிறிய எழுத்தில் எழுதப்படும். இவ்விதி தமிழில் வழங்கவியலாது.
# வெபர்

## வரலாறு

1861 இல் பிரித்தானிய அறிவியல் வளர்ச்சிக் குழுமம் (British Association for the Advancement of Science) ") வில்லியம் தாம்சன் (பிற்காலத்தில் இலார்டு கெல்வின்) என்பாரின் கீழ் மின் அலகுகளை அறிந்து அலச ஒரு குழு அமைத்தது பிப்பிரவரி 1902 ஆண்டு கைப்படியில் (manuscript), ஆலிவர் ஃகெவிசைடு(Oliver Heaviside), கியோவன்னி கியோர்கி (Giovanni Giorgi) ஆகியோர் தங்கள் கையெழுத்தில் எழுதிய குறிப்புகளுடன் முன்மொழிவுகள் இட்டனர். இவற்றுள் வெபர் உடபட காரண அடிப்படையிலான மின்காந்த அலகுகளைப் பரிந்துரைத்தனர்  
அனைத்துலக மின்தொழினுட்ப ஆணையம் (International Electrotechnical Commission) 1909 இல் கலைச்சொற்கள் பற்றிய பணியைத் தொடங்கியது. 1911 இல் தொழினுட்பக்குழு -1 ஐ நிறுவியது. இதுவே ஆகப்பழைய குழு "to sanction the terms and definitions used in the different electrotechnical fields and to determine the equivalence of the terms used in the different languages."  
<blockquote> 1927 வரை தொழினுட்பக்குழு-1 (TC1) மின்னிய காந்தவிய அளவுகள் பற்றியும் அலகுகளும் பற்றியும் எதிர்கொள்ளவில்லை. கருத்திய கலந்துரையாடல்களின் வழி புகழ்பெற்ற இயற்பியலாளர்களும் மின்னியல் பொறியாளர்களும் காந்தப்புல வலுவும் காந்தப் பாயமும் ஒன்றேதானா என்று கருதினார்கள். கருத்துவேறுபாடுகள் நீடிக்கவே, அனைத்துலக மின் தொழினுட்பக்குழு (IEC) நிலைமையைச் சீர்செய்ய முனைந்தது.அடுத்தக் கூட்டத்தில் தீர்வு எய்த அணியமாக இருக்க ஒரு செயற்பாட்டுக் குழு ஒன்றை அமைத்தது.</blockquote>  
1930 இல், தொழினுட்பக்குழு-1 கீழ்க்காணுமாறு முடிவு செய்தது. காந்தப்புல அடர்த்தி (**H**) என்பது காந்தப்பாய அடர்த்தி என்பதில் இருந்து வேறானது. இவற்றுக்கான பெயர்களையும் தொடர்பான தொகுக்கப்பட்ட காந்தப்பாய அடர்த்தி (**B**) ஆகியவற்றின் பெயர்களையும் முடிவு செய்ய முன்வந்தது. ,
<blockquote>
It was decided to extend the existing series of practical units into a complete comprehensive system of physical units, the recommendation being adopted in 1935 "that the system with four fundamental units proposed by Professor Giorgi be adopted subject to the fourth fundamental unit being eventually selected". This system was given the designation of "Giorgi system".</blockquote>  
மேலும் இல் 1935, தொழினுட்பக்குழு (TC1) மின்னியல் காந்தவியல் பரும அளவுகளுக்கும் அலகுகளௌக்குமான பொறுப்பை புதிய தொழினுட்பக்குழு 24 (TC24)-க்கு மாற்றியது. இந்நகர்வு கடைசியில் கியோர்கி முறையை உலக அளவில் செயலேற்பு பெற வழிவகுத்தது.இது மின்காந்த அலகுகளை எம்.கே.எசு (MKS) என்னும் மீட்டர்-கிலோகிராம்-நொடி முறையுடன் ஒன்றச்செய்தது. இப்பொழுது இது அனைத்துலக முறை அலகுகள் (SI system (Système International d’unités) முறை என அறியப்படுகின்றது.
# சோளிங்கர் போர்

**சோளிங்கர் போர்** என்பது 1781 செப்டம்பர் 27 அன்று சென்னையின் மேற்கில் 80 கி.மீ (50 மைல்கள்) தொலைவில் சோளிங்கரில் நடைபெற்ற ஒரு போராகும். இப்போர் ஐதர் அலியின் தலைமையிலான மைசூர் அரசு படைகளுக்கும், அயர் கூட் தலைமையிலான கிழக்கு இந்தியா நிறுவன படைகளுக்கும் இடையே நடைபெற்றது. ஐதர் அலியின் படைகள் கம்பெனி படைகளை எதிர்பாரதவிதத்தில் தாக்கின. இருந்தாலும் ஐதர் படைகள் கம்பெனி படைகளால் பெரும் உயிரிழப்புகளை சந்தித்து கர்நாடக பிரதேசத்தில் இருந்து வெளியேற்றப்பட்டது.
# இராஜ்குமார் கடத்தல்

கன்னடத் திரைத்துறையின் முன்னணி நட்சத்திர நடிகரான இராஜ்குமாரை, வீரப்பன் 2000 சூலை 30 அன்று கடத்தினார். ராஜ்குமாரின் சொந்த ஊரான காஜனூர் என்ற ஊர் தமிழ்நாட்டின், ஈரோடு மாவட்டத்தில் உள்ளது, காஜனூரில் அவருக்கு சொந்தமான பண்ணை வீட்டுக்கு அவர் வந்திருந்தபோது ஆயுதந்தாங்கிய வீரப்பன் மற்றும் அவரது கூட்டாளிகளால் கடத்தப்பட்டார். வீரப்பனால் கடத்தப்பட்ட ராஜ்குமார் அவரது கட்டுப்பாட்டில் 108 நாட்கள் இருந்த நிலையில் 2000 நவம்பர் 15 அன்று வீரப்பனால் விடுவிக்கப்பட்டார். இந்தக் கடத்தல் நிகழ்வால், இந்திய மாநிலங்களான தமிழ்நாடு மற்றும் கருநாடக மாநிலங்களுக்கிடையிலான உறவை மேலும் சீரழித்ததுடன், இரு மாநிலங்களிலும் பதட்டமான சூழ்நிலையை உருவாக்கியது.
# இராஜ்குமார் கடத்தல்

## பின்னணி

குறிப்பிட்ட சிலரைக் கடத்தி வைத்துக்கொண்டு தனது காரியங்களை சாதித்துக் கொள்வது வீரப்பனின் வழக்கமாக இருந்தது. 1997 ஆம் ஆண்டு கர்நாடகத்தின் கொல்லேகால் வட்டத்தில் உள்ள புருடோ காட்டுப்பகுதியின் மரபாலா என்ற இடத்தில் இருந்து வீரப்பனால் ஒன்பது வனத்துறை அதிகாரிகளை கடத்தப்பட்டனர். தனக்கு பொது மன்னிப்பு அளித்தால் அவர்களை விடுவிப்பதாக வீரப்பனால் கோரிக்கை விடப்பட்டது. ஆனால், வீரப்பனின் கோரிக்கைகளை யாரும் ஏற்கவில்லை எனக் கூறி 7 வாரங்களுக்குப் பின்னர் அவர்கள் விடுவிக்கப்பட்டனர்.  
ராஜகுமாரின் மகனான ராகவேந்திரா ராஜ்குமார் கூறுகையில், வீரப்பனனைப் பிடிக்க அமைக்கப்பட்ட சிறப்பு அதிரடிப் படையானது (டி.ஆர்.எப்) அவரைக் கடத்துவதற்கு ஒரு ஆண்டுக்கு முன்னரே வீரப்பனால் கடத்த வாய்ப்பு உள்ளதாக அவரை எச்சரித்தது. ஆனால் இதை பொருட்படுத்தாத இராஜ்குமார்,
# இராஜ்குமார் கடத்தல்

## வழக்கு

இந்த கடத்தல் தொடர்பாக தாளவாடி காவல்துறையினர் வழக்குப் பதிவு செய்தனர். பின்னர் இந்த வழக்கு கோவை சிபிசிஐடி பிரிவுக்கு மாற்றப்பட்டது. இந்த வழக்கில் வீரப்பன், அவருடைய நண்பர்கள் சேத்துக்குளி கோவிந்தன், சந்திரகவுடா, மல்லு, மாறன், கோவிந்தராஜ் என்கிற இனியன், அன்றில் என்கிற ஏழுமலை, செல்வம் என்கிற சத்தியா, அமிர்தலிங்கம், பசுவண்ணா, நாகராஜ், புட்டுசாமி, கல்மண்டிராமா, ரமேஷ் ஆகிய 14 பேரை எதிரிகளாக சேர்க்கப்பட்டு குற்றப்பத்திரிகை தாக்கல் செய்யப்பட்டது. இதில் வீரப்பன், சேத்துக்குளி கோவிந்தன், சந்திரகவுடா ஆகியோர் 2004ஆம் ஆண்டு நடத்தப்பட்ட பட்டுக்கூடு நடவடிக்கையில் கொல்லப்பட்டனர். மல்லு என்பவர் இறந்து விட்டார். ரமேஷ் என்பவர் தலைமறைவாக உள்ளார்.  
18 ஆண்டுகளுக்கு மேல் வழக்கு நடைபெற்ற நிலையில் 2018 செப்டம்பர் 25 அன்று தீர்ப்பு வழங்கப்பட்டது. அதில் இந்த வழக்குக்கு உட்பட்ட பலர் விசாரிக்கப்படவில்லை என்றும், தமிழக கர்நாடக மாநில அரசுகள் வழக்குக்கான ஆதாரங்களை சமர்ப்பிப்பதில் அக்கறை காட்டவில்லை என்று குறிப்பிட்ட நீதிபதி, வழக்கில் குற்றம்சாட்டப் பட்டுள்ள ஒன்பது பேரையும் விடுதலை செய்வதாக தெரிவித்தார்.
# இராஜ்குமார் கடத்தல்

## இதனையும் காண்க

- பட்டுக்கூடு நடவடிக்கை
# எரியோடு தொடருந்து நிலையம்

**எரியோடு தொடருந்து நிலையம்** (*Eriodu railway station*, நிலையக் குறியீடு:*EDU*) இந்தியாவின், தமிழ்நாட்டில் உள்ளதிண்டுக்கல் மாவட்டத்தில், எரியோட்டில் அமைந்துள்ளது. இந்தநிலையம் மே 2013இல்சேலம் சந்திப்பு - கரூர் சந்திப்பு இடைப்பட்ட பகுதியில் புதியதாக உருவாக்கப்பட்டு இயங்கி வருகிறது.இந்த இரயில் நிலையம் இந்திய இரயில்வேயின் தெற்கு ரயில்வே மண்டலம் மூலம் இயக்கப்படுகிறது.மேலும்சேலம் இரயில்வே கோட்டத்தின்கீழ் வருகிறது.